open-index/open-wikipedia-markdown huggingface dataset:
Τζέσι Γκόντερζ

Ο **Τζέσι Γκόντερζ** (γενν. 23 Απριλίου 1986) είναι Αμερικάνος επαγγελματίας παλαιστής, που εργάζεται στην εταιρεία πάλης TNA Wrestling.

## Καριέρα στη πάλη
### TNA Wrestling
Αφού έγινε γνωστός μέσα απο ριάλιτι σόου για πέντε χρόνια, ο Γκόντερζ αποφάσισε να γίνει παλαιστής και υπέγραψε συμβόλαιο με την εταιρεία πάλης TNA Wrestling το 2011. Στη συνέχεια εκπαιδεύτηκε στη θυγατρική εταιρεία του TNA, το Ohio Valley Wrestling, όπου και κατέκτησε πέντε φορές τον ομαδικό τίτλο.

Τον Οκτώβριο του 2012 έκανε το ντεμπούτο του στο Impact Wrestling, που είναι το τηλεοπτικό σόου του TNA. Ο Γκόντερζ παρουσιάστηκε ως ο μάνατζερ της Τάρα και συχνά επενέβαινε στους αγώνες της. Τον Μάιο του 2013, ο Γκόντερζ συμμάχησε με τον Ρόμπι Ι και έγιναν γνωστοί ως οι "Μπρο Μανς". Αφού έγιναν αντιπαθείς στο κοινό, υποδυόμενοι τους πάρτι άνιμαλς, νίκησαν τους Τζέιμς Στορμ & Γκάνερ, κατακτώντας το Ομαδικό Πρωτάθλημα TNA τον Οκτώβριο στο Bound for Glory. Έπειτα, διατήρησαν το πρωτάθλημα κόντρα στους προκατόχους του και απέκτησαν τον προσωπικό τους Ντι Τζέι και μάνατζερ, Ζίμα Άιον. Τον Φεβρουάριο του 2014 έχασαν το πρωτάθλημα απο τους Γουλφς, όμως το επανέκτησαν τον Μάρτιο σε ένα σόου στην Ιαπωνία. Στη συνέχεια, διατήρησαν το πρωτάθλημα απέναντι στους Σανάντα & Τίγκρε Ούνο και στους Γουλφς σε επεισόδιο του Impact Wrestling.

## Πρωταθλήματα
* Ομαδικό Πρωτάθλημα TNA (2 φορές) - με τον Ρόμπι Ι

## Παραπομπές


## Πηγές

* http://wrestlinginc.com/wi/profiles/426/jessie-godderz/
* https://web.archive.org/web/20140426081709/http://www.wrestlingrevealed.com/wrestler/jessie-godderz

Κατηγορία:Επαγγελματίες παλαιστές
Κατηγορία:Επαγγελματίες παλαιστές του TNA
3010 Ουσάκωφ

μικρογραφία|Η τροχιά του αστεροειδούς 3010 Ουσάκωφ
Ο **Ουσάκωφ (Ushakov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1978 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου ναυάρχου Θεοδώρου Ουσάκωφ.

Τα φυσικά χαρακτηριστικά του Ουσάκωφ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ουσακωφ
3011 Τσονγκτσίνγκ

Ο **Τσονγκτσίνγκ (Chongqing)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,299. Ανακαλύφθηκε το 1978 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την ομώνυμη μεγαλούπολη της Κίνας.

Κατά το αφήλιο της τροχιάς του, ο Τσονγκτσίνγκ φθάνει μέχρι τα εξώτατα (προς την πλευρά της τροχιάς του πλανήτη Δία) όρια της Κύριας Ζώνης.

## Φυσικά χαρακτηριστικά
Τα φυσικά χαρακτηριστικά του Τσονγκτσίνγκ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τσονγκτσινγκ
Λατζόι Ηλείας

Το **Λατζόι** ή *Λαντζόι* είναι χωριό και έδρα της ομώνυμης Τοπικής Κοινότητας του Νομού Ηλείας και βρίσκεται 13,42 χλμ. βορειοανατολικά της πόλης του Πύργου σε υψόμετρο 81 μέτρων. Διοικητικά ανήκει στην Δημοτική Ενότητα Ωλένης του Δήμου Πύργου και έχει 343 μόνιμους κατοίκους σύμφωνα με την απογραφή του 2011. Στην Τοπική Κοινότητα ανήκουν και οι  Άγιος Γεώργιος Λατζοΐου, Αλμυρίκι και Γραμματικός. Ο συνολικός πληθυσμός της Τοπικής Κοινότητας συμπεριλαμβανομένων και των οικισμών της ανέρχεται σε 512 μόνιμους κατοίκους σύμφωνα με την απογραφή του 2011.

## Γενικά στοιχεία
### Ονομασία
Εικάζεται ότι το τωρινό όνομα του οικισμού προέρχεται από την Λατινική λέξη *"lanjo"* που σημαίνει μισθοφόρος. Παλαιότερα ονομαζόταν *Λαζαρίνα*.

### Ιστορία
Στην ευρύτερη περιοχή έγινε στις 10 Μαΐου του 1821 η ονομαζόμενη ως Μάχη του Λαντζοΐου στην οποία και σκοτώθηκε ο Ήλειος οπλαρχηγός Χαράλαμπος Βιλαέτης, η μνήμη του οποίου τιμάται κάθε χρόνο σε σχετική εκδήλωση της Κοινότητας.

Στην Τοπική Κοινότητα υπάρχουν πολλές αμπελοκαλλιέργειες. Αυτή της η δραστηριότητα βραβεύτηκε με σχετικό δίπλωμα (Χρυσό Βραβείο) που της απονεμήθηκε στην Διεθνή Έκθεση Θεσσαλονίκης το 1931 για το προϊόν της Κορινθιακής σταφίδας.

### Διοικητικές μεταβολές
Την 20/04/1835 προσαρτάται στον τότε Δήμο Ωλεναίων. Τα χρονικά διαστήματα 1841-1869 και 1883-1912 αποτελεί την έδρα του τότε Δήμου Ωλένης. Με το Φ.Ε.Κ. 256 Α της 28/08/1912 προσαρτάται στην κοινότητα Λαντζοΐου. Με το Φ.Ε.Κ. 244 Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στον Δήμο Ωλένης μέχρι το 2010 όπου και εντάχθηκε στον Δήμο Πύργου (Φ.Ε.Κ. 87 Α - 07/06/2010) βάση της Διοικητικής Μεταρρύθμισης "Καλλικράτης".

### Τοπική κοινωνία
Στην Τοπική Κοινότητα δραστηριοποιείται ο Εκπολιτιστικός Σύλλογος "Άγιος Δημήτριος" καθώς και ο ποδοσφαιρικός σύλλογος "Ενιππέας Λατζοΐου" (ο οποίος έχει πάρει το όνομά του από τον ομώνυμο ποταμό εγγύς του οποίου βρίσκεται η Κοινότητα) που αγωνίζεται στις τοπικές κατηγορίες της Ε.Π.Σ. Ηλείας.

Παλαιότερα η Τοπική Κοινότητα διέθετε και Αστυνομικό Τμήμα.

### Εκπαίδευση
Η Τοπική Κοινότητα διαθέτει Νηπιαγωγείο.

## Δημογραφικά στοιχεία
Η εξέλιξη του μόνιμου πληθυσμού της έδρας της Τοπικής Κοινότητας τον 21ο αιώνα είναι η εξής:

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κοινότητας Λαντζοΐου Ηλείας, eetaa.gr. Ανακτήθηκε: 22/03/2014.
* Ε.Ε.Τ.Α.Α. - Διοικητικές μεταβολές Κοινότητας Λαντζοΐου Ηλείας, eetaa.gr. Ανακτήθηκε: 09/09/2016.
* Ιστολόγιο για το χωριό

## Σημειώσεις
Η παλαιότερη ονομασία "Λαζαρίνα" χρήζει τεκμηρίωσης.

Πρέπει να σημειωθεί ότι σύμφωνα με τα στοιχεία της ΕΕΤΑΑ  δεν προκύπτει ουδεμία σχέση με την Λαζαρίνη

## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ωλένης
Κατηγορία:Δήμος Πύργου
Διοργανώσεις Ε.Π.Σ. Θράκης 2013–14

Η περίοδος 2013–14 των πρωταθλημάτων της Ε.Π.Σ. Θράκης.

## Α' Κατηγορία

## Play-off

## Play-out

## Παραπομπές

## Πηγές
*ΝΕΑ ΕΠΣ ΘΡΑΚΗΣ

Κατηγορία:Εγχώρια ποδοσφαιρικά πρωταθλήματα 2013-2014
Κατηγορία:Ε.Π.Σ. Θράκης
Φορτουνάτος

Ο ***Φορτουνάτος*** είναι κωμωδία του Μάρκου-Αντωνίου Φώσκολου.
## Υπόθεση
Ο μισέρ Γιαννούτσος βρήκε σε ένα καράβι κουρσάρικο και υιοθετεί τον μικρό Φορτουνάτο. Νεαρός πια ο Φορτουνάτος ερωτεύεται την Πετρονέλλα, κόρη της χήρας Μηλιάς, η οποία όμως θέλει να την παντρέψει με τον πλούσιο  γέρο Λούρο, από το Ληξούρι. Ταυτόχρονα ο Γιαννούτσος ψάχνει να παντρέψει τον θετό γιο του και ζητά τη βοήθεια ενός φίλου του κι αυτός τη βοήθεια μιας προξενήτρας. Αυτή μαθαίνει πως ο γιατρός Λόυρος είχε έναν μικρό γιο που τον τον είχαν αρπάξει οι πειρατές  πριν δεκαέξι χρόνια. Αποκαλύπτεται πως το παιδί αυτό είναι ο Φορτουνάτος. Τελικά οι δύο νέοι παντρεύονται.

## Πληροφορίες
Η κωμωδία **Φορτουνάτος** γράφτηκε στον υπό πολιορκία Χάνδακα το 1655 από τον Μάρκο-Αντώνιο Φώσκολο, διότι ο ποιητής αναφέρεται σε δρόμους, συνοικίες και εκκλησίες της πόλης. Για τον Εμμανουήλ Κριαρά η συγγραφή της πρέπει να τοποθετηθεί πριν το 1669 και τουλάχιστον ως το 1669 αφού τα φύλλα πάνω στα οποία έχει γραφτεί είναι επιστολές του Φώσκολου προς τον ανιψιό του Μιχαήλ χρονολογημένες από το 1666-1669. 
Πρόκειται για την πιο οργανωμένη δραματουργικά κρητική κωμωδία και με ηθικοδιδακτικά στοιχεία.
### Ιστορία της μελέτης της κωμωδίας
Η κωμωδία αυτή πρωτομνημονεύεται από τον Σάθα στα προλεγόμενα της μελέτης του *Κρητικόν θέατρον* στα 1879
Δεν τη δημοσιεύει όμως λόγω των *αισχρολογιών* που περιέχει.
Στα 1904 ο Γάλλος Labaste ξαναμελετά των κώδικα της Μαρκιανής Βιβλιοθήκης ενώ στα 1922 πρωτοεκδίδεται από τον Στέφανο Ξανθουδίδη

## Πηγή έμπνευσης της κωμωδίας
Για τον Σάθα ο συντάκτης της στηρίζεται στον Στάθη αλλά ο Ξανθουδίδης πιστεύει πως έχει ως πρότυπό του μια ιταλική κωμωδία.

## Εκδόσεις
*Μάρκου Αντώνιου Φώσκολου, *Φορτουνάτος*, εκδ. Πελεκάνος, 2012.

## Θεατρικές Παραστάσεις
Κατάλογος ελληνικών θεατρικών παραστάσεων του Φορτουνάτου

## Παραπομπές


## Πηγή
*Βάλτερ Πούχνερ, «Φορτουνάτος», Ανθολογία Νεοελληνικής Δραματουργίας, τομ.Α, Από την Κρητική Αναγέννηση ως την Επανάσταση του 1821, εκδ. Μ.Ι.Ε.Τ., Αθήνα, 2006, σελ.114-121
## Εξωτερικοί σύνδεσμοι
*Φορτουνάτος. Aφιέρωση http://www.snhell.gr/anthology/content.asp?id=46&author_id=54
*Φώσκολος, Μάρκος Αντώνιος,1597-1662, Φορτουνάτος :Κωμωδία ανέκδοτος /Μάρκου Αντωνίου Φώσκολου ; το πρώτον εκ του αυτόγραφου του ποιητού εκδιδομένη υπό Στεφ. Ξανθουδίδου. Εν Αθήναις :Εκδοτικός Οίκος ¨Ελευθερουδάκης¨,1922. http://anemi.lib.uoc.gr/metadata/5/f/1/metadata-9978b4a6243f55b835b14e27bbdea3a5_1268832046.tkl?dtab=m&search_type=simple&search_help=&display_mode=overview&wf_step=init&show_hidden=0&number=10&keep_number=&cclterm1=&cclterm2=&cclterm3=&cclterm4=&cclterm5=&cclterm6=&cclterm7=&cclterm8=&cclfield1=&cclfield2=&cclfield3=&cclfield4=&cclfield5=&cclfield6=&cclfield7=&cclfield8=&cclop1=&cclop2=&cclop3=&cclop4=&cclop5=&cclop6=&cclop7=&isp=&search_coll%5Bmetadata%5D=1&&stored_cclquery=&skin=&rss=0&lang=el&ioffset=1&offset=1
*Εμμανουήλ Κριαράς, «Η *Κρητική κωμωδία Φορτουνάτος* του Μάρκου Φώσκολου»http://xantho.lis.upatras.gr/test2_publis.php?art=2287

Κατηγορία:Κρητική λογοτεχνία
Κατηγορία:Κρητικό θέατρο
Αποκεντρωμένη Διοίκηση Αττικής

Η **Αποκεντρωμένη Διοίκηση Αττικής** (ΑΔΑ) είναι μία από τις ενιαίες αποκεντρωμένες διοικήσεις της Ελλάδας. Αποτελεί βαθμίδα της ελληνικής δημόσιας διοίκησης και συστήθηκε το 2011, σύμφωνα με τη νέα διοικητική διαίρεση της χώρας. Στα όριά της περιλαμβάνει την περιφέρεια Αττικής,  με τις αντίστοιχες περιφερειακές ενότητες, και έχει έδρα την Αθήνα. Σκοπός της είναι η καλύτερη συνεργασία του κράτους με την τοπική αυτοδιοίκηση Α΄ και Β΄ βαθμού. Επικεφαλής της διοίκησης είναι ο εκάστοτε Γενικός Γραμματέας, ο οποίος διορίζεται από την κυβέρνηση.

## Παραπομπές


## Εξωτερικοί σύνδεσμοι
* Επίσημη ιστοσελίδα
Αποκεντρωμένη Διοίκηση Κρήτης

Η **Αποκεντρωμένη Διοίκηση Κρήτης** (ΑΔΚ) είναι μία από τις ενιαίες αποκεντρωμένες διοικήσεις της Ελλάδας. Αποτελεί βαθμίδα της  ελληνικής δημόσιας διοίκησης και συστήθηκε το 2011 σύμφωνα με τη νέα διοικητική διαίρεση της χώρας. Στα όρια της περιλαμβάνει μόνο την Περιφέρεια Κρήτης με τους νομούς Ηρακλείου, Λασιθίου, Ρεθύμνου και Χανίων και έχει έδρα το Ηράκλειο. Σκοπός της είναι η καλύτερη συνεργασία του κράτους με την τοπική αυτοδιοίκηση Α΄ και Β΄ βαθμού. Επικεφαλής της διοίκησης είναι από το 2017 η Κοζυράκη Μαρία (συντονίστρια, θέση η οποία διορίζεται από την κυβέρνηση).

## Παραπομπές


## Εξωτερικοί σύνδεσμοι
* 

Κρητης
Sirens

Το **Sirens** είναι το πρώτο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Απρίλιο του 1983 μέσω της δισκογραφικής εταιρείας "Par Records" στην Αμερική και της "Music for Nations" στην Ευρώπη.
Το 1994, επανεκδόθηκε με τα επιπλέον τραγούδια "*Lady in Disguise*" και "*The Message*".

## Ιστορία του δίσκου
Το συγκρότημα, με την αρχική του ονομασία Avatar, συνεισέφερε τα κομμάτια "*Rock Me*" και "*Minus Love*" για τη συλλογή "*The Pirate Album*" του ραδιοφωνικού σταθμού "95 WYNF", για την προώθηση του οποίου έπαιξαν ζωντανά στο πάρκινγκ του τοπικού καταστήματος "K-Mart".
Στη συνέχεια κυκλοφόρησαν το ΕΡ "*City Beneath the Surface*" σε μόλις χίλια αντίτυπα και ξεκίνησαν να δουλεύουν σε νέο υλικό, ηχογραφώντας δεκαπέντε τραγούδια σε διάστημα τριών ημερών, με προϋπολογισμό μόλις τριών χιλιάδων δολαρίων. Τα τραγούδια αυτά αποτέλεσαν το πρώτο τους άλμπουμ και το ΕΡ "*[[The Dungeons Are Calling]]*", το οποίο εκδόθηκε ένα χρόνο αργότερα.
Μία ημέρα πριν την έκδοση του δίσκου, το συγκρότημα άλλαξε το όνομα του σε Savatage, αφού ο ιδιοκτήτης της δισκογραφικής τους εταιρείας έλαβε επίσημη ειδοποίηση ότι τα δικαιώματα του ονόματος Avatar τα είχε ένα ευρωπαϊκό συγκρότημα. Η νέα ονομασία προήλθε από τη σύμπτυξη των λέξεων Savage και Avatar.
Η αρχική έκδοση του δίσκου βινυλίου είχε στο εξώφυλλο μπλε φόντο που απεικόνιζε ένα καράβι εν πλω και το πρόσωπο μιας γυναίκας κρυμμένο στα σύννεφα. Το συγκεκριμένο εξώφυλλο δεν υιοθετήθηκε στις επανεκδόσεις του άλμπουμ, οι οποίες είχαν για εξώφυλλο την εικόνα παιδιών-δολοφόνων να ψάχνουν σε υπόνομο και είναι επηρεασμένο από το εξώφυλλο του παιδικού βιβλίου "*The Borribles Go For Broke*".
Για το συγκεκριμένο δίσκο, τα μέλη του σχήματος έλαβαν προσωνύμια όπως "Shrieks Of Terror", 'Metalaxe", "Barbaric Cannons" και "The Bottom End", κάτι που δεν ακολουθήθηκε στις επόμενες κυκλοφορίες των Savatage.
Οι κριτικές για το "*Sirens*" ήταν θετικές, με το "AllMusic" να του δίνει τρία αστέρια με άριστα τα πέντε, το "Sputnik Music" μέσο όρο βαθμολογιών 3,6 / 5, το "Metal Archives" 93% και το "Metal Storm" 8,1 με άριστα το 10.

## Τραγούδια
1. **Sirens** *(J.Oliva, C.Oliva)* - 3:43
2. **Holocaust** *(J.Oliva, C.Oliva)* - 4:34
3. **I Believe** *(J.Oliva, C.Oliva)* - 5:25
4. **Rage** *(J.Oliva, C.Oliva)* - 2:42
5. **On the Run** *(J.Oliva, C.Oliva, Wacholz)* - 3:33
6. **Twisted Little Sister** *(J.Oliva, C.Oliva, Collins)* - 3:39
7. **Living for the Night** *(J.Oliva, C.Oliva)* - 3:20
8. **Scream Murder** *(J.Oliva)* - 3:50
9. **Out on the Streets** *(J.Oliva, C.Oliva)* - 5:15

## Τα μέλη του συγκροτήματος
Το "*Sirens*" ηχογραφήθηκε από τους εξής μουσικούς:
* Τζον Όλιβα - φωνητικά (*Shrieks of Terror*)
* Κρις Όλιβα - κιθάρα (*Metalaxe*)
* Κιθ Κόλινς - μπάσο (*The Bottom End*)
* Στιβ Γουόχολζ - τύμπανα (*Barbaric Cannons*)

## Πηγές
* Sirens - Savatage | Songs, Reviews, Credits, Awards | AllMusic
* Savatage - Sirens (album review ) | Sputnikmusic
* Savatage - Sirens - Encyclopaedia Metallum: The Metal Archives
* Savatage - Sirens - Metal Storm
* Savatage - Sirens - Στίχοι

Κατηγορία:Δισκογραφία των Savatage
Κατηγορία:Άλμπουμ του 1983
Τζο Μανγκανιέλο

Ο **Τζο Μανγκανιέλο** (*Joseph Michael "Joe" Manganiello*, 28 Δεκεμβρίου 1976) είναι Αμερικανός ηθοποιός.

## Βιογραφία
Γεννήθηκε στις 28 Δεκεμβρίου το 1976 στο Πίτσμπεργκ της Πενσυλβάνια. Από το 2011 πρωταγωνιστεί στην επιτυχημένη τηλεοπτική σειρά του ΗΒΟ *[[True Blood]]*, στο ρόλο του λυκανθρώπου Αλσιντ Έρβω. Ανάμεσα σε άλλες ταινίες ξεχωρίζει η συμμετοχή του στις ταινίες *[[Spider-Man (ταινία)|Spider-Man]]* και *[[Spider-Man 3]]*, στο *Magic Mike* το 2012 και το στο *Sabotage* το 2014.

## Εξωτερικοί σύνδεσμοι
* Τζο Μανγκανιέλο στο IMDb

Κατηγορία:Αμερικανοί ηθοποιοί κινηματογράφου‎
Κατηγορία:Αμερικανοί ηθοποιοί τηλεόρασης
Αποκεντρωμένη Διοίκηση Ηπείρου - Δυτικής Μακεδονίας

Η **Αποκεντρωμένη Διοίκηση Ηπείρου - Δυτικής Μακεδονίας** (ΑΔΗΔΜ) είναι μία από τις ενιαίες αποκεντρωμένες διοικήσεις της Ελλάδας. Αποτελεί βαθμίδα της  ελληνικής δημόσιας διοίκησης και συστήθηκε το 2011 σύμφωνα με τη νέα διοικητική διαίρεση της χώρας. Στα όρια της περιλαμβάνει τις περιφέρειες της Ηπείρου  και της Δυτικής Μακεδονίας με τους νομούς  Άρτας, Θεσπρωτίας, Ιωαννίνων, Πρέβεζας, Γρεβενών, Καστοριάς, Κοζάνης και Φλώρινας και έχει έδρα τα Ιωάννινα. Σκοπός της είναι η καλύτερη  συνεργασία του κράτους με την τοπική αυτοδιοίκηση, δηλαδή με τις περιφέρειες, τις περιφερειακές ενότητες και τους δήμους. Επικεφαλής της διοίκησης είναι ο εκάστοτε Συντονιστής, ο οποίος διορίζεται από την κυβέρνηση.

## Παραπομπές


## Εξωτερικοί σύνδεσμοι
* 

Ηπειρου Δυτικης Μακεδονιας
Κατηγορία:Μακεδονία
Κατηγορία:Ήπειρος
Αγία Αγάθη Καρδίτσας

Η **Αγία Αγάθη** είναι οικισμός της τοπικής κοινότητας Καροπλεσίου, της δημοτικής ενότητας (τέως δήμου) Ιτάμου, του δήμου Καρδίτσας, της περιφερειακής ενότητας (τέως νομού) Καρδίτσης, στην περιφέρεια Θεσσαλίας, σύμφωνα με το πρόγραμμα *Καλλικράτης*. Πρίν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Καρδίτσας, στο γεωγραφικό διαμέρισμα Θεσσαλίας. Ακόμη παλαιότερα ανήκε στον νομό Ευρυτανίας.
* Ο οικισμός αναφέρεται, κάποιες φορές, και ως *Αγία Αγαθή*, από την παλαιότερη ονομασία του.

## Γεωγραφία
Η Αγία Αγάθη είναι οικισμός στο νότιο τμήμα του νομού Καρδίτσας. Βρίσκεται σε ορεινή περιοχή των Θεσσαλικών Αγράφων, ανάμεσα στις κορυφές Φλυτζάνι και Πυργούλι, πάνω στο τμήμα του ποταμού Μέγδοβα που κατηφορίζει νότια, μετά την Τεχνητή Λίμνη Ταυρωπού και στη συμβολή του με το ρέμα Σακιώτη, σε μέσο σταθμικό υψόμετρο 680. Απέχει περίπου 36 χλμ. ΝΔ. της Καρδίτσας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 ως *Αγία Αγαθή* και προσαρτήθηκε στην κοινότητα Καροπλεσίου του νομού Αιτωλοακαρνανίας. Μεταξύ 1961-1974 ανήκε στον νομό Ευρυτανίας. Με το ΦΕΚ 244Α - 04/12/1997 αποσπάστηκε από την κοινότητα Καροπλεσίου και προσαρτήθηκε στον δήμο Ιτάμου. Με το ΦΕΚ 87Α - 07/06/2010 αποσπάστηκε από την κοινότητα Ιτάμου και προσαρτήθηκε στον δήμο Καρδίτσας.

## Αξιοθέατα
* Η εκκλησία της Αγίας Αγάθης στο βόρειο τμήμα του οικισμού
* Ο ερειπωμένος εκκλησιαστικός νερόμυλος, ανατολικά του οικισμού

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006
* Εγκυκλοπαίδεια Πάπυρος Λαρούς, εκδ. 1963
* Εγκυκλοπαίδεια Δομή, 2002-4
* Περιοδικό «Διακοπές», εκδ. Δ.Ο.Λ.,  2010
* Οργανισμός εκδόσεων «Ελλάδα», χάρτες (Βαρελάς)
* Google Earth
* eetaa.gr

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Ρον Ντένις

Ο **Ρον Ντένις** (*Ronald "Ron" Dennis*, 1 Ιουνίου 1947) είναι Βρετανός επιχειρηματίας.

## Βιογραφικό
Γεννημένος και μεγαλωμένος στο Γουόκινγκ, ο Ντένις  ξεκίνησε να εργάζεται στην Κούπερ Φόρμουλα 1 ομάδα το 1966
ως μηχανικός σε ηλικία 18 ετών όπου δούλευε στο πλευρό του οδηγού της ομάδας Γιόχεν Ριντ καθοδηγώντας τον στη διάρκεια
των αγώνων. Το 1968 όταν ο Ριντ έφυγε για την Μπράμπαμ, πήρε τον Ντένις μαζί του. Το 1969 ο Ριντ άλλαξε και πάλι 
ομάδα(πήγε στη Λότους) ενώ ο Ντένις έμεινε στην Μπράμπαμ και προτίμησε να βοηθά τον ιδιοκτήτη της Τζακ Μπράμπαμ. 
Το 1971, όταν ο Μπραμπαμ αποφάσισε να συνταξιοδοτηθεί, ο Ντένις και ο συνεργάτης του Νιλ Τραντλ αποφάσισαν να
ιδρύσουν μια δική τους ομάδα. Λοιπόν η Ρόντελ Ρέισινγκ ιδρύθηκε στο Γουόκινγκ στις 2 Αυγούστου του 1971.

Ντενις Ρον
Πεδινοί και Ορεινοί (ελληνικές παρατάξεις)

Οι **Πεδινοί** και οι **Ορεινοί** ήταν παρατάξεις  που συγκροτήθηκαν μέσα στην Εθνοσυνέλευση του 1862 - 1864, μετά, δηλαδή την εκθρόνιση του Όθωνος.

## Πεδινοί
### Στοιχεία και Χαρακτηριστικά
Η Παράταξη είχε ως ηγέτη τον Δημήτριο Βούλγαρη. Ο Βούλγαρης υπονόμευε τους κοινοβουλευτικούς θεσμούς.  Προχώρησε σε παρεμβάσεις στο στρατό και προσπάθησε να δημιουργήσει σώμα "πραιτωριανών", για την εξασφάλιση της παραμονής του στην εξουσία.

Οι οπαδοί της παράταξης προέρχονταν από αυτούς που διορίστηκαν παράνομα στο δημόσιο και το στρατό, όπως επίσης και σε άνεργους πτυχιούχους και μικροκαλλιεργητές. 

## Ορεινοί
### Στοιχεία και Χαρακτηριστικά
Η παράταξη απαρτίστηκε από διάφορες ομάδες, με επικεφαλής τους Δ.Γρίβα και Κ.Κανάρη. Η παράταξη είχε στόχο να αντισταθεί στην πολιτική που ακολουθούσαν οι "Πεδινοί".

Η παράταξη των Ορεινών, αν και αντιμάχονταν τους "Πεδινούς",  δεν επιζήτησαν κάποια ριζοσπαστική λύση. Αντιθέτως, ήθελαν να πάρουν με το μέρος τους, τους παλιούς κομματάρχες και  να εκτοπίσουν τον Βούλγαρη. Μάλιστα, ξεκίνησαν να πλησιάζουν και τους οθωνιστές. Συγκεκριμένα ο Γρίβας, που θεωρούσε, πως μπορεί να κυβερνήσει τη χώρα, άλλαξε ιδέες και δεν έκρυβε τη συμπάθεια τους για τους οθωνιστές.  

Τέλος, η παράταξη υποστηρίχτηκε κυρίως, από μικροκαλλιεργητές, κτηνοτρόφους, εμπόρους και πλοιοκτήτες. 

## Ονομασία
Οι ονομασίες "Ορεινοί" και οι "Πεδινοί" παρουσιάστηκαν πρώτα στη Γαλλική Επανάσταση, η ονομασία, όμως, που πήραν οι δύο ελληνικές παρατάξεις ("Ορεινοί" και "Πεδινοί") δεν είχαν την ίδια πολιτική σημασία, με αυτή  που είχαν στη Γαλλία.  Η ονομασία τους προέκυψε, εξ αιτίας του ότι αντιμάχονταν μεταξύ τους, και οι μεν είχαν την υποστήριξη του ορειβατικού πυροβολικού και οι δε του πεδινού.

## Τα Φεβρουαριανά
*Κύριο λήμμα:* Τα Φεβρουαριανά

Στις 8 Φεβρουαρίου 1863, οι Ορεινοί είχαν πληροφορίες, πως ο Βούλγαρης, με τους στρατιωτικούς του οργάνωνε κίνημα, ώστε να εξαναγκάσει την Εθνοσυνέλευση να τον ανακηρύξει δικτάτορα. Οι Ορεινοί αποφάσισαν να αναμετρηθούν με τους Πεδινούς τη νύχτα εκείνη, χαλώντας έτσι τα σχέδια του Βουλγαρη.

## Παραπομπές
 

## Πηγές
* *Βασική Παγκόσμιος Εγκυκλοπαίδεια* (Χάρη Πάτση), σελ.336
* *Μεγάλη Ιστορία της Ελλάδας* (Γ.Κορδάτου), σελ. 121
* *Μεγάλη Ιστορία της Ελλάδας* (Γ.Κορδάτου), σελ. 135

Κατηγορία:Πολιτική ιστορία της Ελλάδας
Αγία Αικατερίνη Καινουργίου Φθιώτιδας

Η **Αγία Αικατερίνη** είναι οικισμός της τοπικής κοινότητας Καινουργίου, της δημοτικής ενότητας-μαζί με το Καινούργιο και το Νέο Θρόνιο και δήμου Καμένων Βούρλων, της περιφερειακής ενότητας (τέως νομού) Φθιώτιδας, στην περιφέρεια Στερεάς Ελλάδας, σύμφωνα με το πρόγραμμα *Καλλικράτης* καθώς και των μεταβολών που ακολούθησαν αυτό το πρόγραμμα. Πρίν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Λοκρίδος του νομού Φθιώτιδος, στο γεωγραφικό διαμέρισμα Στερεάς Ελλάδας.

## Γεωγραφία
Η Αγία Αικατερίνη είναι παράλιος οικισμός του νομού Φθιώτιδας. Βρίσκεται στο σημείο όπου ο Μαλιακός συναντά τον Βόρειο Ευβοϊκό, λίγο βορειότερα από τα Καμένα Βούρλα, σε μέσο σταθμικό υψόμετρο 5. Aπέχει περίπου 43 χλμ. ΝΑ. της Λαμίας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Καινουργίου του νομού Φθιώτιδος. Με το ΦΕΚ 244Α - 04/12/1997 αποσπάστηκε από την κοινότητα Καινουργίου και προσαρτήθηκε στον δήμο Καμένων Βούρλων. Με το ΦΕΚ 87Α - 07/06/2010 αποσπάστηκε από τον δήμο Καμένων Βούρλων και προσαρτήθηκε στον δήμο Μώλου-Αγίου Κωνσταντίνου ο οποίος, το 2018, μετονομάστηκε σε δήμο Καμένων Βούρλων.

## Αξιοθέατα
* Το εκκλησάκι του Αγίου Νικολάου στο βόρειο τμήμα του οικισμού

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, εκδ. 2006
* Εγκυκλοπαίδεια Δομή, εκδ. 2002-4
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ.,  2010
* Google Earth
* eetaa.gr

Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Μώλου - Αγίου Κωνσταντίνου
Αμάντα Μπάινς

Η **Αμάντα Μπάινς** (*Amanda Laura Bynes*, 3 Απριλίου 1986) είναι Αμερικανίδα ηθοποιός και σχεδιάστρια μόδας.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί τηλεπαρουσιαστές
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί ράπερ
Κατηγορία:Αμερικανοί σχεδιαστές μόδας
Κατηγορία:Αμερικανίδες ηθοποιοί φωνής
Αγία Αικατερίνη Αρκίτσας Φθιώτιδας

Η **Αγία Αικατερίνη** Αρκίτσας είναι  οικισμός της τοπικής κοινότητας Αρκίτσας, της δημοτικής ενότητας (τέως δήμου) Δαφνουσίων, του δήμου Λοκρών, της περιφερειακής ενότητας (τέως νομού) Φθιώτιδας, στην περιφέρεια Στερεάς Ελλάδας. Σύμφωνα με το Πρόγραμμα «Καλλικράτης» μαζί με την Αρκίτσα, τον Άγιο Νικόλαο, την Καλυψώ, το Μελιδόνι και την Πουρνάρα αποτελούν την τοπική κοινότητα Αρκίτσας Πρίν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Λοκρίδος του νομού Φθιώτιδος, στο γεωγραφικό διαμέρισμα Στερεάς Ελλάδας.

## Γεωγραφικά στοιχεία
Η Αγία Αικατερίνη είναι παραθαλάσσιος οικισμός του νομού Φθιώτιδας. Βρίσκεται στο βορειοανατολικό άκρο του Κόλπου της Αταλάντης, μεταξύ Αρκίτσας και Αγίου Κωνσταντίνου, σε μέσο σταθμικό υψόμετρο 50. Aπέχει περίπου 58 χλμ. ΝΑ. της Λαμίας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Αρκίτσας του νομού Φθιώτιδας. Με το ΦΕΚ 244Α - 04/12/1997 αποσπάστηκε από την κοινότητα Αρκίτσας και προσαρτήθηκε στον δήμο Δαφνουσίων. Με το ΦΕΚ 87Α - 07/06/2010 αποσπάστηκε από τον δήμο Δαφνουσίων και προσαρτήθηκε στον δήμο Λοκρών.

## Αξιοθέατα
*Η ερειπωμένη βασιλική της Αγίας Αικατερίνης (Δαφνουσίων) στο βόρειο τμήμα του οικισμού. Η θέση πιθανόν να ταυτίζεται με την αρχαία Αλόπη.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, εκδ. 2006
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Λοκρών
Γρηγόριος Τηλικίδης

Ο **Γρηγόριος Τηλικίδης** του Παντελή (1893 - 26 Νοεμβρίου 1950) ήταν Έλληνας φιλόλογος, ο οποίος χρημάτισε επανειλημμένα βουλευτής Εδέσσης και Πέλλας.

## Βιογραφία
Γεννήθηκε στον Καύκασο. Σπούδασε στη Φιλοσοφική Σχολή του Πανεπιστημίου του Καζάν. Ήταν επικεφαλής του Συμβουλίου Ελλήνων του Αντικαυκάσου. 

Εξελέγη για πρώτη φορά βουλευτής Εδέσσης στις εκλογές του 1923 και του 1928 (με το Εργατικό Αγροτικό Κόμμα) και Πέλλας στις εκλογές των ετών 1926 (με την Δημοκρατική Ένωση) και του 1932 (με το Αγροτικό και Εργατικό Κόμμα).

Στις εκλογές του 1950 εξελέγη για τελευταία φορά με την ΕΠΕΚ (Κ.Π.Φ.).

Πέθανε στην Αθήνα, όντας εν ενεργεία βουλευτής. Την κενή έδρα του κατέλαβε ο βουλευτής Ζαχαρίας Χατζηιωάννου.

## Παραπομπές


Κατηγορία:Βουλευτές Πέλλας
Κατηγορία:Βουλευτές εκλεγμένοι με την ΕΠΕΚ
Κατηγορία:Έλληνες φιλόλογοι
Κατηγορία:Βουλευτές εκλεγμένοι με τη Δημοκρατική Ένωση (1923)
Κατηγορία:Βουλευτές Έδεσσας
Κολομβιανές βουλευτικές εκλογές 2014

**Βουλευτικές εκλογές** διεξήχθησαν στις 9 Μαρτίου 2014 στην Κολομβία για την εκλογή των μελών του Κογκρέσου. Συνολικά αποφασίστηκαν οι 102 έδρες στη Γερουσία και οι 166 της Βουλής των Αντιπροσώπων της Κολομβίας και οι αντιπρόσωποι στο Κοινοβούλιο των Άνδεων. Για τη Γερουσία κατήλθαν 773 υποψήφιοι, για τη Βουλή 1.528 και για το Κοινοβούλιο των Άνδεων 23 υποψήφιοι. 32.795.962 Κολομβιανοί ήταν εγγεγραμμένοι στους εκλογικούς καταλόγους μέχρι την προθεσμία της 25 Ιανουαρίου 2014.

Στις εκλογές ήταν υποψήφιος και ο πρώην πρόεδρος Άλβαρο Ουρίμπε για μία έδρα στη Γερουσία. Αυτό έγινε για πρώτη φορά στη σύγχρονη ιστορία της χώρας. Ο Ουρίμπε έχει ήδη υπηρετήσει δύο προεδρικές θητείες.

## Αποτελέσματα
### Γερουσία

### Βουλή των Αντιπροσώπων

## Παραπομπές


2014 βουλευτικες εκλογες
Κατηγορία:Εκλογές του 2014
Β΄ κατηγορία ποδοσφαίρου ανδρών Κύπρου 1971-72

Η **Β΄ κατηγορία Κύπρου 1971-72** αποτέλεσε το 17ο πρωτάθλημα στη Β΄ κατηγορία ποδοσφαίρου της Κύπρου. Το πρωτάθλημα κατέκτησε ο Ευαγόρας Πάφου για 2η φορά στην ιστορία του.

## Σύστημα διεξαγωγής
Στο πρωτάθλημα της Β΄ κατηγορία την περίοδο 1971-72 συμμετείχαν 12 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και οι ομάδες που τερμάτισαν στη δεύτερη και τρίτη θέση προβιβάστηκαν στην Α΄ κατηγορία 1972-73.

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1970-71|περίοδο 1970-71]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Α΄ κατηγορία 1971-72
* ΑΠΟΠ Πάφου

Ομάδες που διαβαθμίστηκαν στην Γ΄ κατηγορία 1971-72:
* ΛΑΛΛ Λύσης

Επιπρόσθετα, η ΕΠΑΛ απορροφήθηκε από τον Άρη Λεμεσού, μετά από απόφαση των γενικών συνελεύσεων των δύο ομάδων.

;Ομάδες που συμμετείχαν στο πρωτάθλημα
Ομάδες που διαβαθμίστηκαν από την Α΄ κατηγορία 1970-71
* ΑΣΙΛ Λύσης

Ομάδες που προήχθησαν από την Γ΄ κατηγορία 1970-71:
* Κεραυνός Στροβόλου
* Εθνικός Άχνας

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.

## Βαθμολογία
Η τελική βαθμολογία του πρωταθλήματος ήταν:

Πηγή: 

## Παραπομπές


## Πηγές
*
*

## Βιβλιογραφία
*

## Δείτε επίσης

*Β΄ κατηγορία ποδοσφαίρου ανδρών Κύπρου
*Α΄ κατηγορία ποδοσφαίρου ανδρών Κύπρου 1971-72
*Γ΄ κατηγορία ποδοσφαίρου ανδρών Κύπρου 1971-72
*Κύπελλο Κύπρου ποδοσφαίρου ανδρών 1971-72

Κατηγορία:Εγχώρια ποδοσφαιρικά πρωταθλήματα 1971-1972
Κατηγορία:Β΄ κατηγορία ποδοσφαίρου ανδρών Κύπρου
Anthems (EP)

Το **Anthems** είναι ΕΡ του αμερικάνικου thrash metal συγκροτήματος Anthrax, το οποίο κυκλοφόρησε τον Μάρτιο του 2013 μέσω της δισκογραφικής εταιρείας "Megaforce Records" στην Αμερική και της "Nuclear Blast" στην Ευρώπη.

Το ΕΡ περιλαμβάνει διασκευές σε ροκ τραγούδια της δεκαετίας του '70 από τα συγκροτήματα των Rush (*Anthem*), AC/DC, (*[[T.N.T. (τραγούδι)|T.N.T.]]*), Boston (*Smokin' *), Journey (*Keep On Runnin' *), Cheap Trick (*Big Eyes*) και Thin Lizzy (*Jailbreak*), όπως και την εκτέλεση του κομματιού "*Crawl*" από το άλμπουμ "*[[Worship Music]]*" των Anthrax και μία εναλλακτική μίξη του.

Το "*Anthems*" σκαρφάλωσε στο # 52 του Billboard στις Ηνωμένες Πολιτείες πουλώντας 8.500 αντίτυπα κατά την πρώτη εβδομάδα κυκλοφορίας του.

## Τραγούδια
1. **Anthem** *(Lee, Lifeson, Peart)* - 4:37
2. **[[T.N.T. (τραγούδι)|T.N.T.]]** *(A.Young, M.Young, Scott)* - 3:37
3. **Smokin' ** *(Delp, Scholz)* - 4:20
4. **Keep On Runnin' ** *(Cain, Perry, Schon)* - 3:42
5. **Big Eyes** *(Nielsen)* - 3:16
6. **Jailbreak** *(Lynott)* - 4:06
7. **Crawl** *(Belladona, Caggiano, Ian, Bello, Benante, Nelson)* - 5:00
8. **Crawl (Orc mix)** *(Belladona, Caggiano, Ian, Bello, Benante, Nelson)* - 5:02

## Θέσεις τσαρτ
***Anthems*** *(ΕΡ σινγκλ)*

***Επίσημη κυκλοφορία: [[19 Μαρτίου]] [[2013]]***

## Τα μέλη του συγκροτήματος
Το "*Anthems*" ηχογραφήθηκε από τους εξής μουσικούς:

* Τζόι Μπελαντόνα - φωνητικά
* Νταν Σπιτζ - κιθάρα
* Σκοτ Ίαν - κιθάρα
* Φρανκ Μπέλο - μπάσο
* Τσάρλι Μπενάντε - τύμπανα

## Πηγές
* Allmusic review
* Encyclopaedia Metallum review
* Metal Storm review
* Θέσεις τσαρτ

Κατηγορία:Άλμπουμ του 2013
Κατηγορία:EPs των Anthrax
Μοίρα (αποσαφήνιση)

Η λέξη **μοίρα**, εκ του ρήματος μοιράζω (χωρίζω σε μερίδια), φέρεται στις ελληνικές εκφράσεις με την έννοια της μοιρασιάς, ή της αξίας, ή της προσήκουσας θέσης. Έτσι παρατηρείται η έκφραση «σε ίση μοίρα» ή «σε μεγαλύτερη μοίρα», ή «σε μικρότερη μοίρα» για περιπτώσεις θεμάτων ισομοιρίας ή μεγαλύτερης ή μικρότερης αξίας. Γενικά σημαίνει κάποιο μέρος συνόλου σε αντιπαράθεση του όλου (ολόκληρου).

Η λέξη παρουσιάζεται επίσεις με πολλές άλλες έννοιες όπως:
* Μοίρα (γεωμετρία): μονάδα μέτρησης γωνιών
* Μοίρα (νόμιμη): νομική ορολογία (κληρονομικό μερίδιο)
* Μοίρα (πεπρωμένο) ή Μοίρα (τύχη): το πεπρωμένο ή η τύχη εκάστου ανθρώπου
* Μοίρες: θεότητες του πεπρωμένου των αρχαίων Ελλήνων

Στρατιωτικοί όροι:
* Μοίρα (στρατιωτική): στρατιωτική μονάδα
* Μοίρα (αεροπορική): αεροπορική μονάδα
* Μοίρα (ναυτική): ναυτική μονάδα

Τοπωνύμια:
* Μοίρα Αχαΐας: χωριό της Αχαΐας
* Μοίρα Καρπάθου: οικισμός στην Κάρπαθο
* Μοίρες Ηρακλείου: κωμόπολη του Νομού Ηρακλείου στην Κρήτη

Κατηγορία:Αποσαφηνίσεις ελληνικών τοπωνυμίων
Υπόδειγμα

Το **Υπόδειγμα** μπορεί να αναφέρονται σε:

* Εννοιολογικό υπόδειγμα: μία γενική, αφηρημένη σύνθεση εννοιών, που υπάρχει μόνο νοερά
** Επιστημονικό υπόδειγμα: η αφηρημένη περιγραφή ενός φαινομένου μέσω απλών επιστημονικών εννοιών που χρησιμεύει στην καλύτερη κατανόηση και ερμηνεία του φαινομένου
** Οικονομικό υπόδειγμα: ένα μαθηματικό υπόδειγμα που αποπειράται να περιγράψει οικονομικές διαδικασίες
* Πρόπλασμα: ένα, συνήθως πολύ μικρότερου μεγέθους, φυσικό αντίγραφο ενός αντικειμένου
** Μακέτα: μία τρισδιάστατη φυσική αναπαράσταση υπό κλίμακα που είναι αντίγραφο ή το πρωτότυπο ενός κτιρίου ή άλλης κατασκευής ή τοπίου
** Υπόδειγμα χαρακτήρα: ένα αντίγραφο ή πρωτότυπο μοντέλο που δεν αφορά αντικείμενα

## Αρχαιολογία
* Αποθετικό υπόδειγμα (αρχαιολογία): μια μέθοδος ταυτοποίησης του χαρακτήρα μιας αρχαιολογικής θέσης

## Επιχειρήσεις
* Επιχειρηματικό υπόδειγμα: μία περιγραφή της σχέσης μίας επιχείρησης με την αγορά και το παραγωγικό περιβάλλον που χρησιμεύει στην στοχοθεσία και στη διαπίστωση της βιωσιμότητά της
* υπόδειγμα αυτοκινήτου: ο τύπος ενός αυτοκινήτου

## Κοσμολογία
* Γεωκεντρικό υπόδειγμα: μία αναπαράσταση της κίνησης των ουρανίων σωμάτων θεωρώντας ως κέντρο του σύμπαντος τη Γη
* Ηλιοκεντρισμός ή ηλιοκεντρικό μοντέλο: μία αναπαράσταση της κίνησης των ουρανίων σωμάτων θεωρώντας ως κέντρο του σύμπαντος τον Ήλιο (σημείωση: και τα δύο αυτά μοντέλα έχουν καταρριφθεί σήμερα)

## Μαθηματικά και Πληροφορική
* Μαθηματικό υπόδειγμα: μια περιγραφή συστήματος με τη χρήση μαθηματικών εννοιών
* υπόδειγμα (μαθηματική λογική): μια δομή μαθηματικής λογικής
** Θεωρία υποδειγμάτων: η μελέτη των μαθηματικών δομών χρησιμοποιώντας τα εργαλεία της μαθηματικής λογικής
* Προσομοίωση (υπολογιστές): μια αναπαράσταση της εξέλιξης ενός συστήματος που πραγματοποιείται μέσω υπολογιστή
* Υπόδειγμα δεδομένων: μία αφηρημένη αποτύπωση της δομής και της οργάνωσης δεδομένων στον χώρο της πληροφορικής
* Επιχειρησιακή Υποδειγματοποίηση (ΕΜ): χρησιμοποιείται στους τομείς της μηχανικής συστημάτων και της μηχανικής λογισμικού
* Υπόδειγμα (τρισδιάστατο): η αναπαράσταση της κάθε τρισδιάστατης επιφάνειας ενός αντικειμένου μέσω εξειδικευμένου λογισμικού σε υπολογιστή
* Υπόδειγμα Οντοτήτων-Συσχετίσεων (μοντέλο Ο/Σ): αφηρημένη αναπαράσταση μίας καθορισμένης δομής δεδομένων
* Στερεά Υποδειγματοποίηση: ένα συνεκτικό σύνολο αρχών για τη μαθηματική και πληροφορική αναπαράσταση των τρισδιάστατων στερεών
* Στατιστικό υπόδειγμα: ένα παραμετροποιημένο σύνολο κατανομών στην εφαρμοσμένη στατιστική

## Τέχνη και Μόδα
* Υπόδειγμα (επάγγελμα): ένα άτομο που έχει την ιδιότητα αυτή στο χώρο της μόδας ή της τέχνης
* Υπόδειγμα τέχνης:
** π.χ. Υπόδειγμα γλυπτικής, Υπόδειγμα ζωγραφικής, Αρχιτεκτονικός ρυθμός, κ.ά.
Θυέστης (τραγωδία του Πέτρου Κατσαΐτη)

Ο **Θυέστης** είναι τραγωδία του Πέτρου Κατσαΐτη.
## Υπόθεση
Στην αρχή της τραγωδίας η *Δικαιοσύνη* προβάλει τη δύναμή της και προλέγει την τιμωρία του Ατρείδη και του Θυέστη, οι οποίοι θα τιμωρηθούν 
για τα παλιά αμαρτήματα του παππού τους του Τάνταλου. Η σκιά του Τάνταλου εμφανίζεται και περιγράφει τις τιμωρίες που εκεί υφίστανται οι κακοί. Αναγνωρίζει το Άργος και αντιλαμβάνεται ότι ήλθε για να ανάψει την έχθρα ανάμεσα στους απογόνους της, του Ατρείδη και του Θυέστη. Παρά την παρακίνηση της Μέγαιρας η σκιά θέλει να επιστρέψει στον Άδη. Ο Ατρείδης θέλει να εκδικηθεί τον αδελφό του Θυέστη που του είχε κλέψει τη γυναίκα και διεκδικούσε τη βασιλεία του Άργους. Στέλνει τον Αγαμέμνονα και τον Μενέλαο για να φέρουν τον Θυέστη από την εξορία δήθεν για να συμφιλιωθούν και να μοιραστούν την εξουσία.
Ο Θυέστης επιστρέφει αμφιβάλλοντας για τα ειλικρινή κίνητρα του αδελφού του Ο Ατρείδης τον συγχωρεί, του δίνει την μισή εξουσία και πηγαίνει με τα παιδιά του και τα παιδιά του Θυέστη να θυσιάσει στο ναό όπου είναι τα λείψανα των προγόνων τους.  Στη συνέχεια πληροφορούμαστε από τον Μαντατοφόρο την δολοφονία από τον Ατρείδη των τριών παιδιών του Θυέστη
Ο Ατρείδης συναντιέται με τον Θυέστη δίνοντάς του να πιει το αίμα των παιδιών του και του φανερώνει το γεγονός Ακολουθεί η τιμωρία του Ατρείδη: ο Αίγισθος με τη βοήθεια της Κλυταιμνήστρας μπαίνει στην κάμαρα του Ατρείδη και τον σφάζει, τιμωρώντας τον για τα κακουργήματά του.
## Πληροφορίες
Το έργο γράφεται στην Κεφαλλονιά το 1721
Αποτελείται από 2.476 ομοικοκατάληκτους δεκαπεντασύλλαβους,σε πέντε πράξεις,με πρόλογο και επίλογο. Ο Κεφαλονίτης δημιουργός του επεμβαίνει στο τέλος του *μύθου* για να δώσει τη χριστιανική εκδοχή του δικαίου: ο Αίγισθος δεν σκοτώνει τον Αγαμέμνονα αλλά τον *κακοπεθερό* Ατρείδη.  «Οι σκηνές αυτές είναι γεμάτες από *λαϊκίζουσα* ηθικολογία και διδαχή,που δείχνουν τον συγγραφέα [...] να βρίσκεται αρκετά κοντά στα λαϊκά γούστα της εποχης»

## Παραπομπές


## Πηγή
*Βάλτερ Πούχνερ, «Θυέστης», Ανθολογία Νεοελληνικής Δραματουργίας,τομ.Α, Από την Κρητική Αναγέννηση ως την Επανάσταση του 1821,τομ.Α, εκδ.Μ.Ι.Ε.Τ., Αθήνα, 2006, σελ.196-200, 212-217

Κατηγορία:Επτανησιακό θέατρο
Αγία Αικατερίνη Κουτσοποδίου Αργολίδας

Η **Αγία Αικατερίνη** είναι οικισμός της τοπικής κοινότητας και δημοτικής ενότητας Κουτσοποδίου, του δήμου Άργους - Μυκηνών, της περιφερειακής ενότητας (τέως νομού) Αργολίδας, στην περιφέρεια Πελοποννήσου, σύμφωνα με το πρόγραμμα *Καλλικράτης*.

## Γεωγραφία
Η Αγία Αικατερίνη είναι οικισμός στο δυτικοκεντρικό τμήμα του νομού Αργολίδας. Βρίσκεται σε πεδινή περιοχή μεταξύ Κουτσοποδίου και Άργους, βόρεια του παλαιού αεροδρομίου του Άργους και στη νότια όχθη του ποταμού Ινάχου, σε μέσο σταθμικό υψόμετρο 55 μέτρων. Απέχει περίπου 17 χιλιόμετρα βορειοδυτικά του Ναυπλίου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 2001 και προσαρτήθηκε στο τοπικό Διαμέρισμα Κουτσοποδίου του δήμου Κουτσοποδίου. Με το ΦΕΚ 87Α - 07/06/2010 αποσπάστηκε από τον δήμο Κουτσοποδίου και προσαρτήθηκε στον δήμο Άργους-Μυκηνών.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 2006
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Ντεσπότοβατς

Το **Ντεσπότοβατς** (*[[σερβικά]] : Деспотовац*) είναι πόλη της κεντρικής Σερβίας, έδρα του Δήμου του Ντεσπότοβατς στην περιφέρεια Πομοράβσκι, 130 χιλιόμετρα νοτιοανατολικά του Βελιγραδίου. Σύμφωνα με την απογραφή του 2002 έχει 4.363 κατοίκους. Σε κοντινή απόσταση βρίσκεται το σπήλαιο Ρεσάβσκα και η ιερά μονή Μανασσή όπου βρίσκεται θαμμένος ο Στεφάν Λαζάρεβιτς. Στο Δεσπότοβατς διοργανώνονται κάθε χρόνο οι "Μέρες της σερβικής πνευματικής μεταμόρφωσης».

Το 1406 στην περιοχή έγινε η Μάχη του Ντεσπότοβατς όπου οι Σέρβοι υπό την ηγεσία του Στεφάν Λαζάρεβιτς γνώρισαν την ήττα από τους Οθωμανούς του Μουσά Τσελεμπί.

## Παραπομπές


## Εξωτερικοί σύνδεσμοι
* 


Κατηγορία:Πόλεις της Σερβίας
Αγία Αικατερίνη Αττικής

Η **Αγία Αικατερίνη** είναι οικισμός της τοπικής κοινότητας Νέων Παλατίων, της δημοτικής ενότητας (τέως δήμου) Ωρωπίων, του δήμου Ωρωπού, της περιφερειακής ενότητας Ανατολικής Αττικής, στην περιφέρεια Αττικής, σύμφωνα με το πρόγραμμα *Καλλικράτης*.

## Γεωγραφία
Η Αγία Αικατερίνη είναι πεδινός οικισμός στο βόρειο τμήμα του νομού Αττικής. Βρίσκεται σε μικρή απόσταση από τον Νότιο Ευβοϊκό Κόλπο, νότια από το Χαλκούτσι και σε μέσο σταθμικό υψόμετρο 65. Απέχει περίπου 54 χλμ. Β. του κέντρου της Αθήνας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Νέων Παλατίων του νομού Αττικής. Με το ΦΕΚ 201Α - 28/08/2002 αποσπάστηκε από την κοινότητα Νέων Παλατίων και προσαρτήθηκε στον δήμο Ωρωπίων. Με το ΦΕΚ 87Α - 07/06/2010 αποσπάστηκε από τον δήμο Ωρωπίων και προσαρτήθηκε στον δήμο Ωρωπού.

## Αξιοθέατα
*Η παλαιοημερολογίτικη εκκλησία Αγίου Κοσμά του Αιτωλού, ανατολικά του οικισμού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Χάρτες «ROAD» (Αττική 1:60.000)
*eetaa.gr
*Google Earth

Κατηγορία:Χωριά της περιφερειακής ενότητας Ανατολικής Αττικής
Αγία Αναστασία Κυθήρων

Η **Αγία Αναστασία** είναι οικισμός των Κυθήρων. Διοικητικά υπάγεται στην τοπική κοινότητα Ποταμού, της δημοτικής ενότητας και δήμου Κυθήρων, της περιφερειακής ενότητας Νήσων, στην περιφέρεια Αττικής, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κυθήρων του νομού Πειραιώς και κατόπιν του νομού Αττικής, στο γεωγραφικό διαμέρισμα Στερεάς Ελλάδας.

## Γεωγραφία
Η Αγία Αναστασία είναι ηπειρωτικός οικισμός στο βόρειο τμήμα των Κυθήρων. Βρίσκεται μεταξύ των χωριών Ποταμός και Καραβάς, σε μέσο σταθμικό υψόμετρο 320. Απέχει περίπου 24 χλμ. Β.ΒΑ. της Χώρας Κυθήρων.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός, ακολουθώντας τις διοικητικές μεταβολές του νησιού των Κυθήρων, ανήκε διαδοχικά σε διάφορους νομούς ή νομαρχίες. Στα τέλη του 19ου αιώνα ανήκε στον νομό Αργολίδος & Κορινθίας και κατόπιν στον νομό Λακωνικής. Το 1929 η επαρχία ενσωματώθηκε στον νομό Αττικής και, το 1964, στο νομό Πειραιώς. Με το ΦΕΚ 66Α - 8/05/1972 επανεντάχθηκε στον νομό Αττικής. Με το ΦΕΚ 244Α - 04/12/1997, αποσπάστηκε από την κοινότητα Ποταμού και προσαρτήθηκε στον δήμο Κυθήρων.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ.,  2010
* Χάρτες «ROAD»
* Google Earth
* eetaa.gr

## Εξωτερικοί σύνδεσμοι
* https://www.youtube.com/watch?v=qrT3uZCFz3c

Κατηγορία:Χωριά των Κυθήρων
Κατηγορία:Δήμος Κυθήρων
Αγία Αναστασία Ιωαννίνων

Η **Αγία Αναστασία** αποτελεί χωριό και έδρα της ομώνυμης τοπικής κοινότητας που ανήκει διοικητικά στον δήμο Δωδώνης. Πριν την εφαρμογή του προγράμματος "*Καλλικράτης*" και του σχεδίου "*Καποδίστριας"*, ανήκε στην επαρχία Δωδώνης του νομού Ιωαννίνων.
*Μέχρι τις 20/9/1928 ο οικισμός ονομαζόταν *Πλέσια Τσαρκοβίστης*.

## Γεωγραφικά στοιχεία
Η Αγία Αναστασία είναι ορεινό χωριό που τοποθετείται γεωγραφικά στο νοτιοκεντρικό τμήμα του νομού Ιωαννίνων. Βρίσκεται στις βόρειες απολήξεις του όρους Τόμαρος (Ολύτσικα) και δίπλα στην Εγνατία Οδό, σε μέσο σταθμικό υψόμετρο 700 μέτρα. Aπέχει περίπου 25 χλμ. ΝΔ. της πόλης των Ιωαννίνων.

### Τοπική κοινότητα
Η τοπική κοινότητα Αγίας Αναστασίας είναι χαρακτηρισμένη ως αγροτικός ορεινός οικισμός με έκταση 7,815 χμ²  (2011). Περιλαμβάνει και τον οικισμό Ζωοδόχος Πηγή.
### Πληθυσμός

(σε παρένθεση ο πληθυσμός της τοπικής κοινότητας)

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919 ως *Πλέσια Τσαρκοβίστης* και ορίστηκε έδρα της ομώνυμης κοινότητας. Το 1928 μετονομάστηκε σε *Αγία Αναστασία*. Με το ΦΕΚ 244Α - 4/12/1997 ο οικισμός αποσπάστηκε από την κοινότητα Αγίας Αναστασίας και προσαρτήθηκε στον δήμο Δωδώνης.

## Ιστορικά στοιχεία
Η Αγία Αναστασία πρωτοκατοικήθηκε από εργαζόμενους στο μοναστήρι της Αγίας Παρασκευής (1700-1800), το οποίο κατέστρεψε ο Αλή Πασάς. Οι κάτοικοι έκτισαν και την εκκλησία της Αγίας Αναστασίας, η οποία το 1932 καταστράφηκε από κατολισθήσεις. Ο οικισμός κάηκε από τους Γερμανούς το 1943, ως αντίποινα για τη δράση ανταρτών στην περιοχή.

## Αξιοθέατα
*Κοντά στην κεντρική εκκλησία του οικισμού υπάρχουν ερείπια αρχαίας ακρόπολης.
*Το ξωκκλήσι της Αγίας Παρασκευής γιορτάζει στις 26 Ιουλίου.
*Το Ηρώο των πεσόντων στην πλατεία του χωριού.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

## Εξωτερικοί σύνδεσμοι
*https://www.facebook.com/Agia-Anastasia-Dodoni-Ioannina-155313787852958/

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Mario (χαρακτήρας)

Ο ***Mario*** είναι φανταστικός χαρακτήρας, πρωταγωνιστής της σειράς βιντεοπαιχνιδιών *[[Super Mario]]* της Nintendo. Δημιουργήθηκε από τον σχεδιαστή παιχνιδιών Σιγκέρου Μιγιαμότο. Χρησιμοποιείται ως μασκότ της Nintendo και ο Mario έχει εμφανιστεί σε πάνω από 200 παιχνίδια από τη δημιουργία του. Απεικονίζεται ως ένας μικρόσωμος και παχύς Ιταλός υδραυλικός ο οποίος μένει στο Mushroom Kingdom, που διασώζει επανειλημμένα την Princess Peach από τον κακό Bowser και σταματά τα πολυάριθμα σχέδια του να τον καταστρέψει και να καταλάβει το βασίλειο. Ο Mario έχει επίσης άλλους εχθρούς και αντιπάλους, συμπεριλαμβανομένου του Donkey Kong και του Wario.

## Ιστορία
Ο Mario έκανε την πρώτη του παρουσία στο arcade παιχνίδι *[[Donkey Kong]]* (1981), όπου εχθρός είναι ο χαρακτήρας του τίτλου. Πια είναι τελείως διαφορετικό το gameplay όπως και τα γραφικά του και έχει εμφανιστεί σε διάφορες εκδοχές από τότε. Στο *Donkey Kong* στόχος ήταν η αποφυγή βαρελιών ώσπου να έφτανες τον γορίλα που είχε αιχμάλωτη την Πριγκίπισσα. Σήμερα κατέληξε να είναι third-person, RPG, action, 3D κτλ, όμως ακόμα έμεινε η παράδοση της αποφυλάκισης της Princess Peach.

## Δημοτικότητα - εκδοχές
Το franchize του ''Mario'' είναι το πιο επιτυχημένο εισπρακτικά στην ιστορία των βιντεοπαιχνιδιών. Τα παιχνίδια, στο σύνολό τους, πάνω από 210 εκατομμύρια μονάδες, καθιστώντας το Mario ως το καλύτερο σε πωλήσεις franchise βιντεοπαιχνιδιού όλων των εποχών. Εκτός από τη σειρά *Super Mario* έχει εμφανιστεί και σε άλλα είδη βιντεοπαιχνιδιών, συμπεριλαμβανομένης της σειράς αγωνιστικών παιχνιδιών *[[Mario Kart]]*, αθλητικά παιχνίδια, όπως το *[[Mario Tennis]]* και τη σειρά *[[Mario Golf]]*, βιντεοπαιχνίδια ρόλων, όπως το *[[Paper Mario]]* και το *[[Super Mario RPG]]*, και εκπαιδευτικά παιχνίδια, όπως το *[[Mario Is Missing]]* και *[[Mario's Time Machine]]*. Εμπνεύστηκε σε τηλεοπτικές εκπομπές, ταινίες, κόμικς και μια σειρά από εμπόρευμα. Από το 1995, ο Charles Martinet πρωταγωνίστησε στο ρόλο του Mario.

## Εμφανίσεις σε κονσόλες
Έχει παρουσιαστεί σε κάθε κονσόλα της Nintendo (Game and Watch, NES, SNES, Virtual Boy, N64, Game boy original and color, Game Boy advance, GameCube, DS, Wii, 3DS, Wii U, Nintendo Switch, Nintendo Switch 2), διότι ήταν το πρώτο της παιχνίδι πριν ακολουθήσουν οι επόμενοι χαρακτήρες της.

## Ικανότητες
Τα παιχνίδια με πρωταγωνιστή τον Mario σχεδόν πάντα περιλαμβάνουν special items, όπως (τα πιο γνωστά) Mushroom, Fire Flower, Ice flower κτλ. Αυτά έδιναν στον χαρακτήρα κι από μια ικανότητα. Για παράδειγμα, το μανιτάρι προσδίδει ύψος και μια έξτρα ζωή, το λουλούδι της φωτιάς δύο έξτρα ζωές και πύρινες φλόγες που πετάγονται από τα γάντια, το λουλούδι της φωτιάς έκανε παρόμοια δουλειά με της φωτιάς καθ' εξέρενση το ότι έριχναν πάγο. Τα πρώτα items βγήκαν στο παιχνίδι Mario Bros. (NES) και ακολούθησαν στα επόμενα Mario Bros, Mario Party, Mario Kart, Mario Galaxy 1 και 2, Mario and Luigi κλπ.

## Παραπομπές


Κατηγορία:Μασκότ βιντεοπαιχνιδιών
Κατηγορία:Πρωταγωνιστές βιντεοπαιχνιδιών
Κατηγορία:Χαρακτήρες του Mario
Ευγένα

**Ευγένα** είναι θρησκευτικό δράμα του Θεόδωρου Μοντσελέζε.
## Υπόθεση
Ο Φιλόσοφος ως αστρολόγος διαβάζει το μέλλον του βασιλιά: αυτός έχει μια κόρη, την Ευγένα. Χήρος ο ίδιος ξαναπαντρεύεται και η δεύτερή του γυναίκα διαπιστώνοντας την αφοσίωσή του στην πρώτη του κόρη, και φοβούμενη πως αν αποκτήσει παιδιά δεν θα ενδιαφέρεται γι' αυτά, σχεδιάζει την εξόντωση της Ευγένας. Κάποια φορά που ο βασιλιάς έλλειπε στέλνει η μητριά την Ευγένα στο δάσος μαζί με δυο υπηρέτες. Εκείνοι για να την προειδοποιήσουν της κόβουν τα χέρια. Τότε τη βλέπει στο δάσος ο κυνηγός του Ρηγόπουλου και την ερωτεύεται. Όταν γυρίζει ο πατέρας της Ευγένας η γυναίκα του δικαιολογεί τον τραυματισμό της Ευγένας ως αποτέλεσμα επίθεσης από λύκους. Ο πατέρας της είναι βαθιά λυπημένος. Η μητριά συκοφαντεί τη βασιλοπούλα πως έφερε στον κόσμο ένα δεύτερο παιδί και ο πατέρας του Ρηγόπουλου την εξορίζει στο δάσος. Εκεί θα την φιλοξενήσει ένας ασκητής και η Ευγένα προσεύχεται στην Παναγία να της δώσει ξανά τα χαμένα της χέρια. Τότε θαυματουργικά τα ξανααποκτά και το Ρηγόπουλο που στο μεταξύ αναζητεί την γυναίκα του μαθαίνει τις εξελίξεις και την πλεκτάνη της μητριάς της. Ο πατέρας της Ευγένας αποφασίζει τον αποκεφαλισμό της γυναίκας του. Το δράμα κλείνει με την ομολογία του παθήματός της εκ μέρους της βασίλισσας ως αποτέλεσμα της ζήλιας της.

## Παρατηρήσεις
Το έργο τυπώθηκε το 1646 στη Βενετία. Πρόκειται για τη δραματοποίηση της λαϊκής θρησκευτικής διήγησης σχετικά με την *Κουτσοχέρα* -εδώ βασιλοπούλα-με την κακή μητριά,που η Παναγία της ξαναέδωσε θαυματουργικά τη σωματική της ακεραιότητα.
Το έργο χαρακτηρίζεται από την εκτεταμένη αφηγηματικότητά του και την μικρή εξοικείωση του δημιουργού του με τη δραματική γραφή
Πρόκειται για μια μάλλον αφελή ψυχωφελή διήγηση
## Παραπομπές


## Πηγές
* Βάλτερ Πούχνερ, «Ευγένα», Ανθολογία Νεοελληνικής Δραματουργίας,τομ.Α, Από την Κρητική Αναγέννηση ως την Επανάσταση του 1821,τομ.Α, εκδ.Μ.Ι.Ε.Τ., Αθήνα, 2006, σελ.218-230

Κατηγορία:Επτανησιακό θέατρο
Τσούπρια

Η **Τσούπρια** (μτφ : "Γέφυρα") (*[[σερβικά]] : Ћуприја*) είναι πόλη της κεντρικής Σερβίας, έδρα του ομώνυμου δήμου στην περιφέρεια Πομοράβσκι. Σύμφωνα με την απογραφή του 2002 έχει 20.585 κατοίκους. Απέχει 145 χλμ. από το Βελιγράδι και 90 χλμ. από την Νις. Η πόλη βρίσκεται στη συμβολή των ποταμών Ραβανίσα και τον Βελίκα Μόραβα.

## Ιστορία
Στην περιοχή που βρίσκεται η Τσούπρια οι Ρωμαίοι είχαν χτίσει τον οικισμό "Horreum Margi", ένας εμπορικός σταθμός σε στρατηγικό σημείο. Η πόλη αναπτύχθηκε σε σημαντικό κέντρο της περιοχής, η μεγαλύτερη πόλη της Άνω Μοισίας, κι ήταν γνωστή σαν η σιταποθήκη του Μοράβα. Οι Ρωμαίοι έχτισαν πρώτη φορά και γέφυρα στο σημείο. Η πόλη καταστράφηκε από τους Ούννους τον 5ο αιώνα για να ανακατασκευαστεί από τον Ιουστινιανό Α΄ τον 6ο αιώνα μ.Χ..

Κατά την διάρκεια της Οθωμανομανοκρατίας αποτελούσε σημαντικό σταθμό για τους ταξιδιώτες που πήγαιναν στην Κωνσταντινούπολη. Τον 17ο αιώνα ο Μεχμέτ Πασάς Τσουπρία έχτισε γέφυρα και από αυτήν πήρε το σημερινό της όνομα. Από το 1459 αποτελούσε έδρα του Ναχαγιέ Τσούπρισκα και συνέχισε από το 1818 έως στα 1833 στα πλαίσια του Πριγκιπάτου της Σερβίας. 

## Δημογραφία
Στην Τσούπρια ζουν 16.558 ενήλικοι και ο μέσος όρος ηλικίας είναι 40,1 χρόνια (38,6 για τους άνδρες και 41,5 για τις γυναίκες). Έχει 6.891 νοικοκυριά, και ο μέσος αριθμός ατόμων ανά νοικοκυριό είναι 2,98. Σε μεγάλο βαθμό κατοικείται από Σέρβους, σύμφωνα με την απογραφή του 2002 .

### Απογραφές
* 1948 = 9.609
* 1953 = 11.967
* 1961 = 14.053
* 1971 = 17.564
* 1981 = 20.547
* 1991 = 21.367
* 1991 = 20.624
* 2002 = 20.585

## Παραπομπές


## Εξωτερικοί σύνδεσμοι

* Мапе, аеродроми и временска ситуација локација (-{Fallingrain}-)
* Сателитска мапа (-{Wikimapia}-)
* Гугл сателитска мапа (-{Maplandia}-)
* План насеља на мапи (-{Mapquest}-)
* Ћуприја као на длану

Κατηγορία:Πόλεις της Σερβίας